9. ΑΝΑΓΚ. ΝΟΜΟΣ υπ’ αριθ. 545 της 15/17 Μαρτ. 1937 Περί τροποποιήσεως και συμπληρώσεως του νόμ. 2948 «περί προαγωγής της Βιομηχανίας και Βιοτεχνίας». Άρθρ.1.-(Επαναφέρονται επί μίαν τριετίαν εν ισχύϊ αι περί αναγκαστικής απαλλοτριώσεως κλπ. διατάξεις του νόμ. 2948). Άρθρ.2.-Προς αποτροπήν δημοσίου κινδύνου και προς εξασφάλισιν και εξυπηρέτησιν βιομηχανιών, παραγουσών εκρηκτικάς ύλας και πυρομαχικά, δυνατόν να επιτραπή κατά τας ανωτέρω διατυπώσεις, η αναγκαστική απαλλοτρίωσις γειτονικών χώρων, ίνα χρησιμεύσωσιν ως προφυλακτική ζώνη, ως και κοινοχρήστων οδών, διερχομένων δια μέσου της περιοχής των εργοστασίων ή των αποθηκών αυτών, εφ’ όσον αι εν λόγω κοινόχρηστοι οδοί δεν έχουσιν αναγνωρισθή ως Εθνικαί, Δημοτικαί, ή Κοινοτικαί δια πράξεως της αρμοδίας Διοικητικής Αρχής, της αποζημιώσεως καταβαλλομένης πάντοτε υπό της βιομηχανίας, υπέρ ης εγένετο η απαλλοτρίωσις. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 